વિકાસની મોટી મોટી વાતો કરતી રાજ્ય સરકારની પોલ કેગના રિપોર્ટે ખોલી છે. બજેટ સત્રના અંતિમ દિવસે ભાજપે શરૂ કરેલા સિરસ્તાને જાળવી રાખતા વિપક્ષની ગેરહાજરીમાં કેગનો અહેવાલ રજૂ કર્યો હતો. કેગના અહેવાલ મુજબ સરકારના 13 નિગમોએ પ્રજાના પૈસાનુ પાણી કર્યુ છે. જેમાં એસ ટી નિગમે 18૩ કરોડ 58 લાખનુ નુકસાન કર્યુ છે. ઉર્જા નિગમે પણ પ્રજાના 130 કરોડ 3 લાખનુ આંધણ કર્યુ છે. તો ગુજરાત વોટર ઇન્ફ્રાસ્ટ્રકચર લિમિટેડે પણ 91 કરોડ 37 લાખનુ સરકારી તિજોરીને નુકસાન કર્યુ છે.